Kom klink ’n glasie op die liefde | Netwerk24
Kom klink ’n glasie op die liefde
12 Februarie 2019 00:00
Donderdag is Valentynsdag en Vrydagaand vier ons dit in styl by die Beeld-Kinderfonds se Valentynsdinee en -dans by Union Caterers Utopia Place in Lynnwoodweg, Pretoria.
Kom vier Vrydagaand die liefde by die Beeld-Kinderfonds se Valentyns-dinee en -dans. Foto: pexels.com
Dit gaan ’n spoggerige affêre wees wat jou en jou geliefde se voete onder julle gaan uitslaan. Die spyskaart bestaan uit nie minder nie as ses gange en die vermaak is voortreflik, met Nádine, Nianell en Ampie, en ’n gasverskyning deur Toanette Els van Boer soek ’n vrou en Ben Kruger (Okkie Ferreira) en Daniah de Villiers (Trudie Ferreira) van Binnelanders.
Trek jou mooiste aanddrag aan en kom klink saam met vriende en familielede ’n glasie op die liefde.
Die koste is R550 per persoon. Gaste sit by tafels van agt, 10 of 12 mense. Tafelwyn is ingesluit.
Verskeie items, onder meer twee skilderye deur die bekende Pretoriase skilder Anton Gericke en wegbreek-vakansies, gaan opgeveil word.
Al die wins van die geleentheid gaan aan projekte wat behoeftige kinders in ons land help om uit ’n kringloop van armoede en afhanklikheid te kom. Bespreek plek by 076 597 1282 of info@beeldkinderfonds.co.za.
Meer oor: Valentynsdag | Kinderfonds | Beeld